
Cuelyn Wever- (mes 


PROME MINISTER 


INVITACION 
CELEBRACION DI DIA INTERNATIONAL DI 
DERECHO DI MUCHA NA CARNAVAL VILLAGE 


“E derechonan aki ta pa e bienestar di nos muchanan y ta importante 
pa nan sa cu mundo henter ta para nan tras” 


Diasabra 18 di November lo tuma luga na Carnaval Village na 
San Nicolas un celebracion en conexion cu Dia International 
di Derecho di Mucha. E dia aki ta uno hopi importante na unda 
ta conscientisa e muchanan di kico nan derechonan ta como 
mucha. E derechonan aki ta pa e bienestar di e muchanan y ta 
importante pa nan sa cu mundo henter ta para nan tras. 


Lo tin actividadnan na unda cu nos muchanan lo marcha pa 
nan derecho como mucha. E marcha lo sali 3:00 pm for di 
YMCA y lo termina na Carnaval Village. Akinan nos muchanan 
lo por disfruta di diferente actividad, entre otro Dino Jump, 
Face Painting, Weganan pa mucha, Hotwheels, Rollerskating y 
Skateboarding. Tambe lo tin presentacionnan di Karate Group 
Jin Sei Kan SKIF Aruba, Mini Dazzling Dancers 8 Dazzling 
Dancers y Floffy Paws. No por laga afo Popcorn, Cotton Candy 
y Raspao pa refresca. 


Esaki ta un bunita manera pa celebra Dia Internacional di 
Derechonan di Mucha. Mundialmente dia 20 di November 
henter mundo ta para keto riba e derechonan fundamental y 
basico di cada mucha y e importancia di esakinan. 


Prome Minister Evelyn Wever-Croes ta encurasha mayornan 
pa acudi na e evento aki hunto cu nan yiunan y haci e dia uno 
hopi unico y special pa nos muchanan. E ta un oportunidad 
pa conscientisa cada ciudadano di nos pais cu Derechonan di 
mucha mester wordo respeta y celebra. E marcha pa derecho 
y e evento aki ta hopi importante y tin e meta pa conscientisa 
nos muchanan riba nan derechonan y pa mustra nan cu nan 
ta central, cu nos como adulto ta para pa nan, pasobra nos 
kier pa nan ta feliz y pa nan tin un futuro stabiel para riba nan 
pianan 

Celebra Dia Internacional di Derechonan di Mucha na Carnaval 
Village hunto cu nos muchanan diasabra 18 di November. MIN 

Prome Minister Evelyn Wever-Croes: 


PROME MINISTER 
Y PRESIDENTE DI 
PARLAMENTO TA REUNI CU 
COMMISSIE VERSTERKING 
DEMOCRATISCH BESTEL 


Diaranson 15 di November, hunto cu Presidente di 
Parlamento Edgard Vrolijk, Prome Minister a reuni 
cu señora Helen van der Wal y señor Arie Swean di 
Commissie Versterking Democratisch Bestel, riba 
independisacion di nos institutonan halto di estado. 


E comision aki a wordo institui na aña 2018 
pa fortifica nos institutonan halto di estado y ta 
consisti di algun experto riba tereno constitucional, 
den sector priva y den sector publico. Un comision 
multidisciplinario cu tin e tarea pa recomenda 
Gobierno con pa fortifica nos principionan 
democratico. Nos ta fortifica democracia ora | 
nos organonan y institutonan halto di estado ta =— 
fortifica. Mas fuerte nos institutonan Parlamento, 
Raad van Advies y Contraloria General (Algemene 
Rekenkamer) ta, miho nan por controla gobiernonan 
y mas fuerte nos democracia ta. 


Prome Minister Evelyn Wever-Croes a remarca cu 
desde el a drenta gobernacion, el a cuminsa cu e 
proceso di independisa Raad van Advies, Algemene 
Rekenkamer y di Parlamento. Independisacion di | 
nos colegionan halto ta necesario pa asina nan | 
no depende di Gobierno y por duna conseho y 
veredictonan obhetivo cu lo yuda democracia di 
nos pais. 


Raad van Advies ya a wordo independisa y ta 
bayendo bon. Awor lo cuminsa cu e proceso pa 
independisa Algemene Rekenkamer. Parlamento ta 
den estado bastante avansa caba. Un Parlamento 
mas independiente y fuerte por haci e trabou 
di control miho riba un gobierno y lo tin un bon 
democracia pasobra e ora tin checks and balances. 


Un gobierno cu no kier un democracia fuerte, ta 
percura pa su Parlamento, Raad van Advies, y 
su Contraloria General ta swak. Gabinete Wever- 
Croes kier e institutonan aki fuerte y fortifica y ta 
logrando esaki tambe. MN 

Diahuebs mainta Minister di Turismo y Salud Publico, sr. 
Dangui Oduber conhunto cu CEO di APA sr. Marc Figaroa, 
a wordo entrevista pa presenta e masterplan, cu ta tur e 
proyectonan di Aruba Ports Authority N.V. (APA) den progreso 
pa 2024. Minister Oduber a duna di conoce cu APA ta un di 
e entidadnan cu tin e potencial di mas grandi pa locual ta 
desaroyo economico di nos pais. Importancia pa APA como 
compania estatal den transicion di un autoridad portuario ta 
hunga un papel importante den e economia di Aruba cu un 
proyecto manera Barcadera Business Park (BBP). 


Considerando e posicion geografico di Aruba ta busca pa 
stimula mas uso di e area aki cu ta serca di e puerto di carga. 
Proyecto di BBP ta yuda cu e diversificacion di economia y 
genera mas empleonan den e sector di logistica, warehousing 
y industrial. Esaki lo stimula importacion, exportacion y usa 
Aruba como punto di distribucion pa otro puntonan den e 
region. 


Minister Dangui Oduber a splica cu tin e vision den APA su 
“masterplan” pa sigui diversifica entradanan pa APA, y banda 
di esaki oportunidadnan nobo, manera e tereno di APA na e 
waf di Barcadera, cu tin mas cu 3 decada cu ningun actividad 
no a desaroya ariba e terenonan aki. E intencion ta pa keda 

diversifica nos economia pa asina inversionistanan local por 
participa den e proceso, e ta un proceso transparente cu prome 
biaha den historia di pais Aruba cu terenonan lo wordo otorga 
den e forma aki unda tur hende ta hańa e oportunidad igual pa 
asina participa den e proceso, cu lo wordo encamina pa APA 
conhuntamento cu Ports of Amsterdam International. 


APA ta invita tur inversionista cu ta interesa den un tereno na 
Barcadera pa subi riba www.arubaports.com unda tin mas 
informacion tocante di e Provecto di BBP of tambe por tuma 
contacto via barcaderaQarubaports.com. 


Ta hopi importante pa menciona cu APA ta encarga cu mas 
provectonan manera Port City, Ex-DOW gebouw v e Cruise 
Expierence Development Plan. Tur a proyectonan aki sigur lo 
bay crea oportunidadnan nobo, crea cuponan di trabou y lo bay 
trece mas entrada pa asina por sigui inverti den nos turismo. 
Minister Oduber ta contento cu e gerencia di APA cu a presenta 
e masterplan pa asina keda ariba e mesun lińa di pensamento 
y ta mira APA cu un potencial enorme, e ta instrumental pa 
tur e desaroyonan economico cu ta na caminda. Minister Sr. 
Dangui Oduber ta sigura cu APA tin un futuro briyante y su 
persona ta contento cu e relacion di trabou y cu e desaroyo di 
e masterplan. EM 

Minister Dangui Oduber: 


Diabierna mainta Minister di Turismo y Salud Publico sr. Dangui 
Oduber ta anuncia e progreso di e proyecto pa embeyece e 
strip di Eagle Beach for di e retonde di Amsterdam Manor te cu 
e retonde di Alhambra. 


E proyecto aki di “beautification” ta den su fase di embeyece 
henter e strip di Eagle Beach den cuadro di e mehoracion di 
nos producto Aruba y lo bay percura pa uniforma e paisahe cu 
floranan y piedranan blanco, mas bari di sushi pa henter e strip 
por keda mas organisa y miho structura pa un experiencia mas 
agradabel pa nos bishitantenan y nos localnan. 


Un colaboracion entre Tourism Product Enhancement Fund 
(TPEF), Aruba Tourism Authority (ATA), DOW y conhuntamente 
cu tur e general managers di e priopiedadnan hotelero cu a 
percura pa hunto, nan compromete pa hasi mantencionan 
necesario den futuro. Minister ta kere den public-private 
partnership, unda hunto nos tur ta traha hunto pa eleva e 
producto Aruba. 


Finalmente Minister Dangui Oduber ta sumamente contento cu 
e colaboracion y cooperacion di tur “partners” cu ta haciendo e 
proyecto aki bira un realidad y pa sigui eleva e producto Aruba. 

ARUBA TAWATA BON REPRESENTA NA E 
YOUTH PAM 2023 DI UNESCO NA PARIS 


E tema di e Youth Forum tawata 'Impacto social di cambio 
climatico'. Representantenan di tur region di mundo a discuti 
riba e problematica y posibel solucion(nan). E forum a conta cu 
mas di 170 representante hoben di diferente pais y 33 minister. 


Minister di Husticia y Asuntonan Social sr. Rocco Tjon a hiba 
palabra durante e sesionnan aki y tambe a contesta pregunta 
di e diferente hobennan presente. 


Specificamente a duna un splicacion tocante con e maneho cu 
ta wordo hiba na Aruba ta asisti pa mitiga impacto di cambionan 
climatico cu ta toca e parti social y salud mental. 


Ta importante pa splica cu prome cu a atende e forum e 
delegacion di Aruba tawata tin diferente reunion preparatorio. 
E delegacion tawata consisti di Aruba su secretario general pa 
loke ta e comicion nacional di Unesco, sra. mr. drs. Marushka 
Lee-Tromp, Aruba su "youth representative" Arielle Gil y Chief 
of Staff di Ministerio di Husticia y Asuntonan Social sra. Irina 
Croes. 


Minister di Husticia y Asuntonan Social kier a gradici e ekipo 
pa a yuda cu e preparacionnan cual a haci'e posibel cu Aruba 
por a duna un bon presentacion durante e forum aki. EM 

MINISTER ENDY CROES TA FELICITA SCOL 
PREPARATORIO TARCISIUS CU TA CELEBRANDO 
70 ANA DI EXISTENCIA 


Masha danki na henter e ekipo di Scol Preparatorio Tarcisius cu a contribui 


Diahuebs mainta, Scol Preparatorio Tarcisius a celebra 70 aña 
di existencia. Prome Minister Evelyn Wever-Croes hunto cu e 
cabesante Angela Romero, ex cabesante Monica, maestro-, 
alumno- y invitadonan tabata presente na e ocasion special 
aki. Durante e celebracion, e alumnonan di e scol a duna un 
bunita presentacion. Den nomber di Minister di Enseñansa y 
Deporte Endy Croes, Prome Minister Evelyn Wever-Croes a 
haci entrega di un reconocemento pa nan contribucion durante 
70 aña den enseñansa di Aruba. Den añanan 50, Pastor de 
Haas di San Nicolas y Pastor Penninse di Savaneta a traha 
duro pa traha un scol preparatorio. 


Cu ayudo financiero di e maestronan di e isla e tempo ey, a 
construi e scol. Dia 16 di november e scol a habri su portanan 
pa prome biaha y tabata conta cu 28 alumno e tempo ey. Na 
augustus di aña 2001, e portanan di e edificio nobo di scol 
preparatorio a habri. Actualmente, nan ta conta cu un scol hopi 
bunita cu cuater klas y espacioso pa e muchanan hunga pafo. 
Minister Endy Croes ta gradici cabesante actual Sra. Angela 
Romero, ex cabesante Sra. Monica y e maestronan di Scol 
Preparatorio Tarcisius pa educa e muchanan cu hopi amor 
durante 70 aña y contribui den e desaroyo di nos muchanan. 
Boso trabou ta altamente aprecia. Masha pabien cu 70 aña di 
celebracion! EM 

Diabierna ultimo, Minister di Enseñansa y Deporte Endy Croes 
a reconoce y duna homenahe na dies (10) baluarte deportivo. 
Esaki a tuma luga na e gran ceremonia di Premio Excelencia 
den Deporte na Renaissance Convention Center. Un di e 
baluartenan cu a reconoce durante e evento special aki tabata 
Sra. Evelyn Diana Farrell. 


Sra. Farrell a nace na Aruba den un famia hopi activo y a 
cuminsa practica atletismo desde e edad di 19 aña. Na aña 
1983, Evelyn a sali Netherlands Antilles 1st Female National 
Team World Championship Helsinki na Finland. Na aña 1984 
Evelyn a sali Netherlands Antilles 1st Qualify Female National 
Olympic Games na Los Angeles, California y na aña 1988 
Evelyn a titula Aruba 1st Female National Team Olympic 
Games Seoul na Korea. 


Tambe, Sra. Farrell a forma parti di e directiva di diferente 
organisacion deportivo, entre otro, Arubans Olympian 
Association (AOA), Coaches Association (NOC), NACACTFA, 
Women's Committee (NACAC) y presidente di Aruba Athletic 
Federation (AAF). Ademas di esaki, Sra. Farrell a ricibi diferente 
galardon, entre otro, na aña 1982 a ricibi un reconocemento 

como Outstanding Athlete of the year di Gobierno di Aruba y 
na aña 1983 como Outstanding Athlete of the year di Aruba 
Athletic Federation. Minister Endy Croes ta gradici Sra. Farrell 
pa contribui den e desaroyo di deporte di Aruba y ta felicite 
cu su gran trayectoria. Sra. Farrell ta un gran ehempel cu 
deseo, disciplina, determinacion y dedicacion ta logra. Aruba 
ta orguyoso di bo! EM 

Durante e ceremonia inolvidabel di Premio Excelencia den 
Deporte a reconoce e atletanan cu mas a destaca durante afia 
2022 y a rindi homenahe na nos baluartenan deportivo. Un otro 
baluarte deportivo cu a ricibi reconocemento durante e gran 
anochi aki ta Sr. Donald Kelly. Durante e ceremonia special aki 
Minister Endy Croes a haci entrega di e reconocemento na Sr. 
Donald Kelly. 


Sr. Donald Albert Kelly, miho conoci como “Donny”, a nace 
den bario di Weg Rooi Hundo, San Nicolas. Sr. Kelly a inicia 
su carera den baseball como pelotero den dobel A cu e team 
di Budweiser bou maneho di Sr. Fifi Ho Sing Loy (den feliz 
memoria). Sr. Kelly semper tabata un catcher pa e team di 
Budweiser. Temporada cu e umpirenan na Aruba a strike den 
dobel A, Sr. Kelly hunto cu su amigo Sr. Alvin Howell (den feliz 
memoria), a lanta un asociacion di umpire y scorer nobo na 
Aruba cu a haya e nomber di USAA. Aki ta unda cu Sr. Kelly su 
interes pa scorer y umpire a crece. 


Te cu un edad respeta ainda Donny tabata yuda score y para 
umpire, pero edad a pone cu el a keda score te na ultimo pa 
su liga cu semper e la stima esta, South League. Tambe, Sr. 

Kelly a fungi como miembro di directiva, umpire y scorer pa 
mas cu 35 aña di Aruba Little League. Na aña 2018 Donny 
a ser condecora Ridder in Orde van Oranje Nassau. Minister 
Endy Croes ta felicita Sr. Donald Kelly cu su reconocemento 
bon mereci, alabes ta gradicie pa contribui den e desaroyo di 
deporte di Pais Aruba. EM 

MINISTER 


CIFRANAN TA MUSTRA 
UN CRECIMENTO 
IMPRESIONANTE NA 
ENSENANSA PA EMPLEO 


Dialuna ultimo, Minister di Labor Glenbert Croes, acompańa 
pa demas colega minister y parlamentario, tabata presente na 
Ensefiansa pa Empleo (EPE), na unda a tuma luga e apertura 
oficial di e facilidadnan completamente renoba y moderno, y 
e desvelo di e branding y logo nobo. E logo aki, ta representa 
un trapi di crecimento, direccion bay ariba cu ta significa 
progreso, pasobra EPE t'ey pa e desaroyo y progreso personal 
di e cursista. E colornan di e logo ta representa entre otro, 
positivismo, confiansa, lealtad y sabiduria. 


Durante e ultimo añanan, por a nota cu e interes di comunidad 
pa bay dilanti y crece den nan trabou ta grandi. Den 2022 un 
total di 620 persona a tuma curso na Enseñansa pa Empleo, 
cu ta ofrece un diversidad grandi den tipo di cursonan, cu ta 
hustamente locual e mercado laboral mester di dje. Importante 
pa remarca, ta e hecho cu den 2023, EPE a logra drecha e 
oportunidad laboral di 1630 cursista. 


EPE tin un variedad di cursonan disponibel pa hendenan local, 
internacional y di cualkier edad. E cursonan cu EPE ta ofrece 
ta entre otro di idioma manera Ingles, Hulandes y Papiamento, 
curso di Office Skills, Customer Service, Computer pa 
Principiante, mercadeo, administracion manera Boekhouden 
diferente nivel, y mucho mas. E cursonan mas gusta, ta 
esunnan di Waiters, Casino Dealers y e Klein Vaarbewijs, cu 
desde aña pasa, tin su examen practico tambe cu mester por 
domina, pa por logra e licencia pa maneha un boto. Mester 
bisa cu resultadonan di por ehempel cursistanan pa Casino 
Dealer, tin practicamente trabou garantisa. 


Na 2022, cursistanan tabata tin e opcion pa scohe entre 19 
diferente vak, pero awor na 2023, esaki a conoce un ampliacion 
y a yega te na 27 diferente curso. Esaki ta e motibo tambe cu 
EPE mester a aumenta e klasnan pa duna les, di 31 pa 64. Awe 
e cursistanan por goza di localnan completamente remodela 
y moderno, ofreciendo nan un ambiente mas agradabel y 
eficiente pa por siña. 


ALS 4 


Durante e ceremonia importante aki, a logra na scucha 
testimonio di algun cursista, cu a relata nan experiencia na 
Enseñansa pa Empleo. 


Aki algun di nan: 


Annie tumando e les di waiter, a splica con bon e docencia 
di e curso ta enfocando riba calidad y bon servicio na nos 
turistanan. 


Ricardo a tuma ya diferente curso na EPE, pa por hisa su nivel 
di conocimento. E ta asina agradecido pa tur oportunidadnan 
cu EPE ta ofrece y na tarifa social cu plan di pago. 


Marlene a expresa cu pa siña nunca ta laat pasobra cu esey 
bo ta avansa. Tur e cursonan cu el a tuma a yud'e crece hopi 
den su funcion. 


Manera esakinan tin hopi testimonio mas, indicando e 
profesionalismo di e docentenan, e flexibilidad di pago cu EPE 
ta ofrece, e variedad di cursonan cu tin disponibel, e orarionan 
flexibel y hopi otro aspectonan positivo mas. 


Minister Glenbert Croes a indica di ta sumamente orguyoso 
di e full e team di EPE, consistiendo di solamente 10 hende, 
pero cu hunto ta logrando avansenan grandi pa Enseñansa 
pa Empleo y pa su clientenan. Pa Minister Croes, como 
Minister di Labor, esaki sigur ta un logro grandi, mirando cu 
e ta facilita e proceso, di esnan cu kier un trabou, pa drenta e 
mercado laboral, ampliando nan e conocemento y experiencia 
necesario. EM 

Painting, 
Weganan pa 
mucha, 
Hotwheels, 


Fali ekritinA 
Rollerskatir 19 y 


Skateboarding 


Bin celebra y disfruta cu nos Dia í © 4 ħħ Carnaval Village 
Internacional di Derechonan di CW 7 san Nicolaas 


Mucha y pasa un atardi gz 
placentero cu henter bo ( a: 00pm - 7:00pm 
famia IS f 3:00pm: Marcha pa nos derecho 


Dushi cuminda disponibel: 
That's It Cafe 

D-Roti Spot 

Last STOP Cafe 

Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


ROA ANA DI UNION Y POSITIVISMO! 


